****П Р О Т О К О Л
№ 27****

       От заседанието на Общински съвет Борован проведено на 30.04.2010г.от 14:00ч. в музикалната зала на читалище „Цани Иванов” с.Борован.
На заседанието от 13 общински съветници присъстваха 13
Освен общинските съветници на заседанието присъстваха Кмета на Общината Петър Цветковски, зам.Кмета на Общината Димитър Димитров кметове на кметства Илия Влайчовски- Малорад, Цветан Димитров- Сираково, Цветан Лилов- Добролево, Милен Гайдарски- Нивянин Директори на дирекции и гости от общината.
Заседанието откри и ръководи председателя на Общински съвет Александър Бецински.
След направените разисквания по дневния ред ОбС взе следното :

****РЕШЕНИЕ
№325****

Заседанието на Общински съвет да се проведе при следния дневен ред:

1. Отчет на У МВР – Борован за състоянието на престъпността и обществения ред на територията на Община Борован 2009г.

2.Информация за пролетното почистване на населените места в Община Борован

3.Информация за дейността на училищните комисии за превенция на асоциалните прояви на учениците.

4.Програма за майски културни и спортни празници в Община Борован .

5.Д о к л а д н и

-Докладна записка от Петър Тодоров Цветковски Кмет на Община Борован относно разкриване на втора социална услуга в общността – “Център за настаняване от семеен тип”

-Докладна записка от Петър Тодоров Цветковски Кмет на Община Борован относно изменение и допълнение на Наредба №6 за определянето и администрирането на местните такси и цени на услуги на територията на Община Борован

-Докладна записка от Петър Тодоров Цветковски Кмет на Община Борован относно приемане на нова начална тръжна цена за обявяване на публичен търг с явно наддаване за продажба на общински обект частна общинска собственост

-Докладна записка от Димитър Спиров Димитров зам. Кмет на Община Борован относно промяна на Решение №234, Протокол №18 от 26.06.2009г на Общински съвет Борован и приемане на ново за обявяване на публичен търг с явно наддаване за продажба на общински обекти частна общинска собственост

-Докладна записка от Димитър Спиров Димитров зам. Кмет на Община Борован относно приемане на нова начална тръжна цена за обявяване на публичен търг с явно наддаване за продажба на общинска собственост

6.Организационни

7. Молби

8. Питания.

1. Отчет на У МВР – Борован за състоянието на престъпността и обществения ред на територията на Община Борован 2009г.

След направените разисквания ОбС взе следното :

****РЕШЕНИЕ
№326****

1.Приема Отчета на У МВР – Борован за състоянието на престъпността и обществения ред на територията на Община Борован 2009г.
2.Предлага ръководството на У МВР – Борован и Районно управление на МВР Бяла Слатина на шестмесечието да изготвят пълен отчет за състоянието на престъпността в Община Борован.

Гласували:„за”-13 съветници, “против”-няма „възд.се-няма

2.Информация за пролетното почистване на населените места в Община Борован.

След направените разисквания ОбС взе следното :

****РЕШЕНИЕ
№327****

Приема информацията за пролетното почистване на населените места в Община Борован.

Гласували:„за”-13 съветници, “против”-няма „възд.се-няма

3.Информация за дейността на училищните комисии за превенция на асоциалните прояви на учениците.

След направените разисквания ОбС взе следното :

****РЕШЕНИЕ
№328****

Приема информацията за дейността на училищните комисии за превенция на асоциалните прояви на учениците.

Гласували:„за”-13 съветници, “против”-няма „възд.се-няма

4.Програма за майски културни и спортни празници в Община Борован .

След направените разисквания ОбС взе следното :

****РЕШЕНИЕ
№329****

Приема програмата за майски културни и спортни празници в Община Борован .

Гласували:„за”-13 съветници, “против”-няма „възд.се-няма

5.Д о к л а д н и

-Докладна записка от Петър Тодоров Цветковски Кмет на Община Борован относно разкриване на втора социална услуга в общността – “Център за настаняване от семеен тип”

След направените разисквания ОбС взе следното :

****РЕШЕНИЕ
№330****

1. Разкрива втора социална услуга в общността – „Център за настаняване от семеен тип”, считано от 01.09.2010 г., с адрес с.Борован, ДДЛРГ”Цвятко Сълковски” ет.2 с показатели:
- капацитет – 15 деца
- издръжка – средства от бюджетния кредит на общината за 2010 г., определен за издръжка на ДДЛРГ с предварителни разчети, годишно за едно лице.
- щатна обезпеченост – 1 бр.ръководител
2 бр.социален работник
1 бр.педагог
1,5 бр.възпитател
0,5 бр.психолог
0,5 бр.медицинска сестра
2,5 бр.общи/хигиенист,готвач,снабдител/
------------------------------------------------------------------------------
Обща численост на персонала – 9 бр.
2. Определя бюджетни кредити за финансиране на „ЦНСТ” по функция 5 „Социално осигуряване,подпомагане и грижи”, дейност 546 „Домове за деца” от 01.01.2011 г. От 01.09.2010 г. до 31.12.2010 г. издръжката е за сметка на общинския бюджет.
3. Задължава кмета на общината, в срок до 10.09.2010 г. да предложи за утвърждаване от Общински съвет – Правилник за дейността на „ЦНСТ”
4. Променя капацитета на сградния фонд по видове социални услуги, както следва:
- ДДЛРГ – 45 бр.
- ЦНСТ – 15 бр.
- ЦНСТ – 15 бр.
Общо: 75 бр.

Гласували:„за”-13 съветници, “против”-няма „възд.се-няма

-Докладна записка от Петър Тодоров Цветковски Кмет на Община Борован относно изменение и допълнение на Наредба №6 за определянето и администрирането на местните такси и цени на услуги на територията на Община Борован

След направените разисквания и с поименно гласуване ОбС взе следното :

****РЕШЕНИЕ
№331****

Приема изменение на Наредба№6, както следва:

1.Допълва Раздел V “Такси за технически услуги” от Наредбата за определянето и администрирането на местните такси и цени на услуги на територията на Община Борован с такса за издаване на удостоверение за данъчна оценка в размер на 5 лв. за физически лица и на 20 лв. за юридически лица и ЕТ.
2.Допълва раздел VІ “Цени за извършване на административно обслужване на населението” от Наредба за определянето и администрирането на местните такси и цени на услуги на територията на Община Борован с такси за Заверяване на адресна карта за постоянен и настоящ адрес в размер на 4 лева, Сключване на граждански брак в общината, след предоставяне на необходимите документи – 10 дни преди датата за сключване в размер на 10 лева, Пресъставяне на акт по гражданско състояние , настъпило в друга държава в размер на 15 лева.

Гласували:„за”-11 съветници, “против”-няма „възд.се-2

-Докладна записка от Петър Тодоров Цветковски Кмет на Община Борован относно приемане на нова начална тръжна цена за обявяване на публичен търг с явно наддаване за продажба на общински обект частна общинска собственост

След направените разисквания и с поименно гласуване ОбС взе следното :

****РЕШЕНИЕ
№332****

1.Приема да намали с 35% направената справедлива пазарна цена от 32,100 (Тридесет и две хиляди и сто) лева на недвижим имот – сграда, със застроена площ от 112 кв.м с отстъпено право на строеж, находящ се в кв.51, пл.№498, с.Малорад, Община Борован, Област Враца

2.На основание чл.34, ал.4 от ЗОС, чл.35, ал.1 от ЗОС и чл.41, ал1 и чл.87,ал9 от Наредба №4 за РПСУРОИ Общински съвет Борован възлага на Кмета на Община Борован да проведе процедура за продажбата на недвижим имот – сграда, със застроена площ от 112 кв.м, с отстъпено право на строеж, находящ се в кв.51, пл.№498, с.Малорад, Община Борован, Област Враца с начална тръжна цена от 20 865.00 (Двадесет хиляди осемстотин шестдесет и пет) лева по реда на Глава осма от Наредба №4 за РПСУРОИ. Продажбата да си извърши чрез търг с явно наддаване.

Гласували:„за”-12 съветници, “против”-1 „възд.се- няма

-Докладна записка от Димитър Спиров Димитров зам. Кмет на Община Борован относно промяна на Решение №234, Протокол №18 от 26.06.2009г на Общински съвет Борован и приемане на ново за обявяване на публичен търг с явно наддаване за продажба на общински обекти частна общинска собственост

След направените разисквания и с поименно гласуване ОбС взе следното :

****РЕШЕНИЕ
№333****

1.Приема да намали с 35% направената справедлива пазарна цена от 69 180.00 (Шестдесет и девет хиляди сто и осемдесет) лева на недвижим имот, находящ се в кв.111, по плана на с.Добролево с площ 17 295 кв.м вт ч.
УПИ № І, кв.111, по плана на с.Добролево с площ 1 575 кв.м. – незастроен
УПИ № І І, кв.111, по плана на с.Добролево с площ 1 575 кв.м – незастроен
УПИ № І І І кв.111,по плана на с.Добролево с площ 1 575 кв.м – незастроен
УПИ №VІ кв.111, по плана на с.Добролево с площ 1 840 кв.м – незастроен
УПИ №V кв.111, по плана на с.Добролево с площ 1 890 кв м - незастроен
УПИ №VІ кв.111, по плана на с.Добролево с площ 1 880 кв.м – незастроен
УПИ №VІ І кв.111, по плана на с.Добролево с площ 1 840 кв.м-незастроен
УПИ №VІ І І кв.111,по плана на с.Добролево с площ 1 615 кв.м.-незастроен
УПИ №І Х кв.111, по плана на с.Добролево с площ 1 890 кв.м. – незастроен
2.На основание чл.34, ал.4 от ЗОС, чл.35, ал.1 от ЗОС и чл.41, ал.1 и чл.87, ал.9 от Наредба №4 за РПСУРОИ Общински съвет Борован възлага на Кмета на Община Борован да проведе процедура за продажба на Самостоятелен обект – кв.111, по плана на с.Добролево с площ 17 295 кв.м. незастроен с начална тръжна цена 44 967. 00 лв. в т .ч (Четиридесет и четири хиляди деветстотин шестдесет и седем) лева по реда на Глава осма от Наредба №4 за РПСУРОИ. Продажбата да се извърши чрез търг с явно наддаване.
Гласували:„за”-13 съветници, “против”-няма „възд.се- няма

-Докладна записка от Димитър Спиров Димитров зам. Кмет на Община Борован относно приемане на нова начална тръжна цена за обявяване на публичен търг с явно наддаване за продажба на общинска собственост

След направените разисквания и с поименно гласуване ОбС взе следното :

****РЕШЕНИЕ
№334****

1.Приема да намали с 35% направената справедлива пазарна цена от 34 940,00 (Тридесет и четири хиляди деветстотин и четиридесет ) лева на имотите ,находящи се в с.Добролево, Община Борован, Област Враца.
2.На основание чл.34, ал.4 от ЗОС, чл.35, ал.1 от ЗОС и чл.41, ал.1 и чл.87, ал.9 от Наредба №4 за РПСУРОИ Общински съвет Борован възлага на Кмета на Общината да проведе процедура за продажбата на следните имоти:
-Самостоятелен обект – Масивна сграда, метален цех със застроена площ от 132.14 кв.м. с начална тръжна цена 11 960.00(Единадесет хиляди деветстотин и шестдесет) лв. и Масивна сграда за казан и разплодници, със застроена площ от 73.81 кв.м, с начална тръжна цена 6 695.00 ( Шест хиляди шестстотин деветдесет и пет)лв., разположени в имот №022015 по плана за земеразделяне на с.Добролево, Община Борован, Област Враца;
-Самостоятелен обект – Земеделска земя, имот №022014, масив 022, парцел 014, местността “Лозята” в землището на с.Добролево, Община Борован, Област Враца с площ от 13.688 дка, начин на трайно ползване: нива, категория на земята при неполивни условия-втора, с начална тръжна цена 4 056.00 (Четири хиляди и петдесет и шест) лв. по реда на Глава осма от Наредба №4 за РПСУРОИ. Продажбата да се извърши чрез търг с явно наддаване.

Гласували:„за”-12 съветници, “против”-1 „възд.се- няма

6.Организационни

Предложение на Комисията по номинациите , избрана с Решение №100 на Общински съвет Борован от 18.07.2008г. Протокол №8 от Правилника към Наредбата за символиката на Борован.
Комисията по номинации предлага на Общински съвет Борован да бъде присъдена “Наградата на Борован” на следните лица:

Д-р Иво Петров, Богдан Първанов Малджански, Проф.д-р Иван Пеев Кадийски, Петко Димитров Денински, Петър Йорданов Цанов.

След направените разисквания ОбС прие “Наградата на Борован “ да бъде присъдена на:

****РЕШЕНИЕ
№335****

Д-р Иво Петров, д.м., съгласно чл.39, ал.1и2 от Наредбата за символиката на Борован, за постиженията му в инвазивната кардиология и въвеждането на съвременни ендоваскулари методи за лечение на мозъчни инсулти, чрез имплантирането на стендове в сънната артерия и аортата, които предпазват от вторично запушване, за въвеждането на авангардна селективна интрартерялна фибронолиза/Разграждане на тромб/ и лечението на инфарктните заболявания, за прилагането /за първи път в България/ на каротидно стениране и ендопротезиране на аортата.

Гласували:„за”-11 съветници, “против”-няма „възд.се- 2

****РЕШЕНИЕ
№336****

Богдан Първанов Малджански, съгласно чл.39, ал.1 и 2 от Наредбата за символиката на Борован, за дългогодишната му учителска дейност и работата му като директор на основните училища “Христо Ботев” и “Отец Паисий” в Борован, като главен специалист по образование в Община Борован и общественик имащ съществен принос за стопанското, просветното и културното развитие на общината

Гласували:„за”-11 съветници, “против”-няма „възд.се- 2

РЕШЕНИЕ
№337

Проф.д-р Иван Пеев Кадийски , съгласно чл.39,ал.1,2,3 и 4 от Наредбата за символиката на Борован, за постиженията му като лекоатлет, за дългогодишната му треньорска и преподавателска дейност в областта на физкултурата, спортната подготовка и високото спортно майсторство в леката атлетика, за реализирани високи постижения от неговите състезатели, постигнали 44 републикански рекорди, 53 републикански и 24 балкански шампионски титли в почни всички лекоатлетически дисциплини, за научните му публикации и книги, имащи съществен принос за развитието на физкултурата и спорта в страната и чужбина.

Гласували:„за”-13 съветници, “против”-няма „възд.се- няма

****РЕШЕНИЕ
№338****

Петко Димитров Денински, съгласно чл.39, ал.1,2 от Наредбата за символиката на Борован , за дългогодишната му учителска дейност и работата му като директор на ОУ “Св.Кирил и Методий” – с.Добролево, за активната му обществена дейност като Кмет на с.Добролево и Председател на Общински съвет Борован, получил гражданска подкрепа и признание, и за дългогодишната му читалищна и художествено – творческа дейност.

Гласували:„за”-13 съветници, “против”-няма „възд.се- няма

****РЕШЕНИЕ
№339****

Петър Йорданов Цанов, съгласно чл.39, ал.1,2и 3 от Наредбата за символиката на Борован ,за дългогодишната му, учителска, обществена и културна дейност, като председател на читалище “Просвета” – Малорад и ръководител на театралния му колектив, и като председател на Общински съвет за изкуство и култура – Борован. За огромната му изследователска и краеведска дейност свързана с Малорад, с неговото историческо минало и развитие и издадената книга – “История на Малорад”/2010г/

Гласували:„за”-13 съветници, “против”-няма „възд.се- няма

7. Молби

Молба от Златко Манчев относно освобождаването му като председател на общинската комисия по образование и култура и Обществената комисия по номинациите .

След направените разисквания ОбС взе следното :

****РЕШЕНИЕ
№340****

Отклонява молбата на общински съветник Златко Манчев

Гласували:„за”-3 съветници, “против”-8 „възд.се- 1

Молба от Йордан Митев относно пожара възникнал в стопанските му постройки и молбата му да бъде подпомогнат със строителни материали за възстановяването им.

След направените разисквания ОбС взе следното :

****РЕШЕНИЕ
№341****

Да бъде удовлетворена молбата на Йордан Йорданов Митев

Гласували:„за”-11 съветници, “против”-1 „възд.се- няма

Общинския съветник Тихомир Поповски не участва във гласуването

След изчерпване на дневния ред в 16:45часа Председателя на ОбС закри заседанието.

Председател:
на ОС Борован……………..
/Ал.Бецински/